Chefen for miljøskibet Mette Miljø i Frederikshavn, Kasper Thomassen, har sagt sit job op, fordi han ikke mener, at beredskabet fungerer. Beredskabet, der skal sættes i kraft ved miljøkatastrofer, er for gammeldags, og Danmark er ifølge Kasper Thomassen afhængig af hjælp fra vores nabolande for at kunne bekæmpe en større olieforurening i de danske farvande. Danmarks Naturfredningsforening og Greenpeace er tirsdag ude med en lignende kritik i Berlingske Tidende.

Opsummering:
Der er alt for mange mangler i det danske miljøberedskab, mener chefen for miljøskibet Mette Miljø i Frederikshavn. Derfor har han sagt op.